Alchesirasas

Alchesirasas – miestas pietų Ispanijoje, prie Viduržemio jūros, netoli Gibraltaro sąsiaurio. Klimatinis ir balneologinis kurortas. Išvystyta žvejybos pramonė, naftos apdirbimo ir chemijos pramonė. Mieste yra bažnyčia (1736 m.), kelios koplyčios, archeologijos parkas, meno mokykla.

Istorija 
Spėjama, kad romėnų laikais šioje vietoje buvo uostas Portus Albus, o miestas naujai įkurtas maurų 713 m. 1035–1058 m. miestas buvo atskira valstybė (taifa), kuri vėliau prijungta prie Sevilijos taifos, o dar vėliau absorbuota Almoravidų. Vėliau valdė Almohadai.

1344 m. miestą užėmė Kastilija, o 1368 m. susigrąžino Granados emyratas, kuris jį sugriovė.

1704 m. miestas atstatytas.

Andalūzijos miestai
Taifos
Ispanijos kurortai